Държавен вестник, бр. 64, 2010 г., стр. 68

СТР.  68	
Д Ъ Р Ж А В Е Н  В Е С Т Н И К 	
БРОЙ  64
10. „Международен идентификатор на абонат 
на мобилната наземна електронна съобщителна 
мрежа TETRA“ (International TETRA Subscriber 
Identity – IТSI) е уникален международен 
идентификатор, чрез който се осъществява 
обслужването на абонат на мобилната назем­
на електронна съобщителна мрежа TETRA. 
Структурата на международния идентификатор 
на абонат на мобилна наземна електронна съ­
общителна мрежа TETRA (ITSI) е определена 
съгласно ETSI EG 202 118. 
11. „Международен идентификатор на або­
нат на мобилна наземна електронна съобщи­
телна мрежа“ (International Mobile Subscriber 
Identity – IMSI) е уникален международен 
идентификатор, който определя мобилно край­
но устройство или абонат на мобилна наземна 
електронна съобщителна мрежа извън страната. 
IMSI може да се използва и за идентификация на 
крайното устройство или абоната на електронни 
съобщителни мрежи, които предлагат услугата 
„мобилност“. Структурата на международния 
идентификатор на абонат на мобилна наземна 
електронна съобщителна мрежа (IMSI) е оп­
ределена съгласно Препоръка Е.212 на ITU-T. 
12. „Международен код на страната“ (Соuntry 
Сode – CC) е комбинация от една, две или три 
цифри, определящи еднозначно отделна страна, 
група от страни или специфична географска 
област. Препоръка Е.164 на ITU-T.
13. „Международен код на точка за сигнализа­
ция“ (International Signalling Point Code – ISPC) 
е адрес, чрез който се идентифицира дадена 
точка за сигнализация в международната мрежа 
за сигнализация. Състои се от код на мрежа­
та за сигнализация (Signalling Area/Network 
Code – SANC) и идентификатор на сигнална­
та точка (Signalling Point Identification – SPI). 
Структурата на международния код на точка 
за сигнализация (ISPC) е определена съгласно 
Препоръка Q.708 на ITU-T.
14. „Международен номер на абонат в 
електронната съобщителна мрежа за пренос 
на данни“ е уникален номер, който определя 
еднозначно абонат в електронната съобщител­
на мрежа за пренос на данни. Структурата на 
международния номер на абонат в електронната 
съобщителна мрежа за пренос на данни е оп­
ределена съгласно Препоръка Х.121 на ITU-T. 
15. „Международен префикс“ е цифра или 
комбинация от цифри, показващи, че номерът, 
който следва, е обществен международен номер.
16. „Национален значим номер“ (National 
Significant Number – NSN) е част от междуна­
родния номер, която следва след международния 
код на дадена страна и се състои от национален 
код за направление, последван от абонатен 
номер. Националният значим номер съдържа 
информацията, необходима за маршрутизиране 
и/или таксуване на едно повикване до крайна 
точка от дадена електронна съобщителна мре­
жа. Функцията и форматът му се определят на 
национално ниво. Структурата на националния 
значим номер (NSN) е определена съгласно 
Препоръка Е.164 на ITU-T. 
17. „Национален код за направление“ 
(National Destination Code – NDC) е цифра или 
комбинация от цифри (невключващи префикс), 
определяща еднозначно номерационна област в 
дадена страна и/или електронната съобщителна 
мрежа/услуга, която в съчетание с абонатния 
номер образува националния (значим) номер. 
Национален код за направление се определя 
на национално ниво съгласно Препоръка Е.164 
на ITU-T. Използва се при избор на електрон­
ната съобщителна мрежа/услуга и/или като 
географски код.
18. „Национален код на точка за сигнали­
зация“ (National Signalling Point Code – NSPC) 
е адрес, чрез който се идентифицира дадена 
точка за сигнализация в националната елек­
тронна съобщителна мрежа за сигнализация. 
19. „Национален префикс“ е цифра или 
комбинация от цифри, използвана от викащия 
абонат при осъществяване на повикване до 
абонат в рамките на страната, но извън номе­
рационната област, в която се намира викащият 
абонат, или при осъществяване на повикване 
към електронната съобщителна мрежа/услу­
га, определена от даден негеографски код за 
направление.
20. „Номер за идентификация на издателя“ 
(Issuer Identification Number) е номер, чрез който 
се идентифицират предприятията, които издават 
международни електронни съобщителни карти 
и предоставят услуги чрез тях, като разходите 
за използваните услуги се таксуват в страната, 
в която е издадена картата. Структурата на 
номера за идентификация на издателя е оп­
ределена съгласно Препоръка Е.118 на ITU-T.
21. „Номер за маршрутизация“ (Routing 
Number) е специфичен номер, който се добавя 
и използва от мрежите за маршрутизиране на 
повикване. Номерът за маршрутизация пренася 
информация, която се използва от електронните 
съобщителни мрежи. Ако цифрите, набрани от 
потребителя, съвпадат с цифрите на номера за 
маршрутизация, набраните цифри не трябва да 
бъдат интерпретирани като номер за маршру­
тизация (ETSI TR 101 122).
22. „Номерационна област“ е населено място/
населени места и/или селищно образувание/
селищни образувания, определени от един 
географски код.
23. „Пренесен номер“ е номер, който е 
прехвърлен от една мрежа в друга по смисъла 
на съответните Функционални спецификации, 
приети по реда на чл. 134, ал. 3 ЗЕС от Коми­
сията за регулиране на съобщенията.
24. „Префикс“ е индикатор, съставен от една 
или повече цифри, който позволява достъп до 
различни електронни съобщителни мрежи и/
или услуги.